यहां इस घटना को उल्लेखित करने का आशय यह है कि यह असहिष्णुता पहले भी इस देश में दूसरों के कारण फन उठा चुकी है और उसका परिणाम पाकिस्तान के रूप में हमारे सामने है। आज यदि फिर से वही नीति अपनाई गई तो देश में एक और पाकिस्तान नहीं बनेगा बल्कि उसकी जगह देश साम्प्रदायिकता की आग में जल उठेगा, जिसमें कि सबसे ज्यादा नुकसान हमेशा की तरह बहुसंख्यक होने के बाद भी हिन्दुओं का ही होगा। क्यों कि इस देश का बहुसंख्यक समाज यह मानता है कि पूजा पद्धति कोई भी हो, सभी ईश्वर तक पहुंचने का मार्ग हैं। दूसरा यह कि वह अपने से ज्यादा दूसरे के विचार की कद्र करता है। यह बात कहने का पुख्ता आधार यह भी है कि यदि वह अपने विचार को ही सर्वोपरि मानता तो कभी इस देश में हिन्दू के अलावा कोई दूसरा धर्म आ पाता यह सपने भी नहीं सोचा जा सकता है।